ଆପଣ ପିଉଥିବା କ୍ଷୀର କେତେ ଶୁଦ୍ଧ ? | Kanak News\nଶରୀରକୁ ଶକ୍ତି ଯୋଗାଇବା ସହ ସ୍ୱାସ୍ଥ୍ୟବସ୍ଥା ପାଇଁ ବେଶ ଉପକାରିତା ହୋଇଥାଏ କ୍ଷୀର । ଛୋଟ ପିଲାଙ୍କ ଠାରୁ ଆରମ୍ଭ କରି ବୃଦ୍ଧ ବୟଷ୍କ ପର୍ଯ୍ୟନ୍ତ ସମସ୍ତେ କ୍ଷୀର ପିଇବାକୁ ଭଲ ପାଇଥାନ୍ତି । କିନ୍ତୁ କ୍ଷୀରକୁ ନେଇ ଏଭଳି ଏକ ସାଂଘାତିକ ତଥ୍ୟ ସାମ୍ନାକୁ ଆସିଛି ଯାହା ଶୁଣିଲେ ଆପଣ ଆଶ୍ଚର୍ଯ୍ୟ ହୋଇଯିବେ । ଅଧିକାଂଶ ଲୋକେ ଏବେ କ୍ଷୀର ନୁହେଁ ପିଉଛନ୍ତି ବିଷ ।\nଦେଶରେ ବିକ୍ରି ହେଉଥିବା କ୍ଷୀର ଓ କ୍ଷୀର ଜାତୀୟ ଦ୍ରବ୍ୟର ୭୦ ଭାଗ କ୍ଷୀରକୁ ଅପମିଶ୍ରୀତ କରି ବଜାରକୁ ଛଡା ଯାଉଛି । ସବୁଠାରୁ ବଡ କଥା ହେଲା ଏହି କ୍ଷୀରକୁ ଅପମିଶ୍ରୀତ କରିବା ପାଇଁ ସବୁଠୁ ଅଧିକ ବ୍ୟବହାର ହେଉଛି ଡିଟର୍ଜେଣ୍ଟ, କଷ୍ଟିକ ସୋଢା, ଧଳା ରଙ୍ଗ, ରିଫାଇନ ତେଲ ଏବଂ ଗ୍ଲୁକୋଜ ଭଳି ସାମଗ୍ରୀ । ଯଦି ଏହିଭଳି ଅପମିଶ୍ରୀତ କ୍ଷୀର ବଜାରକୁ ଆସିବା ବନ୍ଦ ନହୁଏ ତେବେ ଆଗାମୀ ୭ ରୁ ୮ ବର୍ଷ ମଧ୍ୟରେ ଦେଶରେ ୮୭ ପ୍ରତିଶତ ଲୋକ କ୍ୟାନ୍ସର ଭଳି ସାଂଘାତିକ ରୋଗର ଶିକାର ହେବେ ।\nଏକ ରିପୋର୍ଟ ଅନୁଯାୟୀ, ୩୧ ମାର୍ଚ୍ଚ ୨୦୧୮ ସୁଦ୍ଧା ଦେଶରେ ପ୍ରତିଦିନ ୧୪. ୬୮ କୋଟି ମିଟର କ୍ଷୀର ଉତ୍ପାଦନ ହେଉଛି । ତେବେ ଭାରତର ଜନସଂଖ୍ୟାକୁ ଦୃଷ୍ଟିରେ ରଖିଲେ ପ୍ରତି ବ୍ୟକ୍ତି ପିଛା ଦିନକୁ ୪୮୦ ଗ୍ରାମ ହିସାବରେ ମୋଟ ୬୪ କୋଟି ଲିଟର କ୍ଷୀରର ଆବଶ୍ୟକତା ରହିଛି । ଅର୍ଥାତ ଦେଶରେ ଲୋକଙ୍କ ଚାହିଦା ଠାରୁ ଖୁବ କମ କ୍ଷୀର ଉତ୍ପାଦନ ହେଉଛି । ତେଣୁ ଲୋକଙ୍କ ଆବଶ୍ୟକତାକୁ ପୁରଣ କରିବା ପାଇଁ ଏବେ କ୍ଷୀରରେ ଅପମିଶ୍ରଣର ଟ୍ରେଣ୍ଡ ଆରମ୍ଭ ହୋଇଛି । ସାଧାରଣତଃ କ୍ଷୀରରେ ପାଣି ମିଶାଯାଏ ବୋଲି ଲୋକମାନେ ଭାବିଥାନ୍ତି । କିନ୍ତୁ ଏବେ କ୍ଷୀରରେ ଡିଟର୍ଜେଣ୍ଟ ଏବଂ ଧଳା ରଙ୍ଗ ଭଳି ବିଶାକ୍ତ ସାମଗ୍ରୀ ଅପମିଶ୍ରୀତ କରାଯାଉଛି ।\nଆନିମଲ୍ ୱେଲଫେୟାର ବୋର୍ଡର ସଦସ୍ୟ ମୋହନ ସିଂ ଆଲୁୱାଲିଆଙ୍କ କହିବା ଅନୁସାରେ, ଭାରତରେ ବିକ୍ରି ହେଉଥିବା କ୍ଷୀର ବା କ୍ଷୀର ଜାତ ପଦାର୍ଥର ୬୮ ପ୍ରତିଶତ ଫୁଡ ସେପ୍ଟି ଦ୍ୱାରା ନିର୍ଦ୍ଧାରିତ କରାଯାଇଥିବା କ୍ଷୀରର କ୍ୱାଲିଟି ମୁତାବକ ନୁହେଁ । ଅର୍ଥାତ ଏଭଳି କ୍ଷୀରର ଭରପୁର ମାତ୍ରାରେ ବିଶାକ୍ତ ପଦାର୍ଥ ମିଶ୍ରୀତ କରାଯାଉଛି । ସବୁଠାରୁ ବଡ କଥା ହେଲା ଉତ୍ତର ଭାରତରେ ଅଧିକ ମାତ୍ରାରେ ଅପମିଶ୍ରୀତ କ୍ଷୀର ବିକ୍ରି ହେଉଛି । କିଛି ବର୍ଷ ପୂର୍ବେ ନ୍ୟାସନାଲ ସର୍ଭେ ଅଫ ମିଲ୍କ ଅଡଲ୍ଟଟେସନର ସର୍ଭେରୁ ଆସିଥିବା ରିପୋର୍ଟ ଅନୁଯାୟୀ, କ୍ଷୀର ଏବଂ କ୍ଷୀର ଜାତ ଦ୍ରବ୍ୟର ପ୍ୟାକିଂ ହେଉଥିବା ବେଳେ ହିଁ ଏଥିରେ ଡିଟର୍ଜେଣ୍ଟ ମିଶିଯାଇଥାଏ ।\nଏହା ଛଡା ଜାଣିଶୁଣି ମଧ୍ୟ କ୍ଷୀରକୁ ଡିଟର୍ଜେଣ୍ଟ ଦ୍ୱାରା ଅପମିଶ୍ରୀତ କରାଯାଏ । ଖାସକରି କ୍ଷୀରକୁ ବହଳିଆ କରିବା ପାଇଁ କିମ୍ବା ଅଧିକ ଦିନ ଫ୍ରେସ ରଖିବା ପାଇଁ ଏଥିରେ ଡିଟର୍ଜେଣ୍ଟ, ୟୁରିଆ, ଫର୍ମାଲିନ ଭଳି ବିଶାକ୍ତ ପଦାର୍ଥର ବ୍ୟବହାର କରାଯାଇଥାଏ । ଏନେଇ ବିଶ୍ୱ ସ୍ୱାସ୍ଥ୍ୟ ସଂଗଠନ, ଭାରତ ସରକାରଙ୍କ ପାଇଁ ଆଡଭାଇଜରି ଜାରି କରିଥିଲା । ଯେଉଁଥିରେ କୁହାଯାଇଥିଲା କି, କ୍ଷୀର ଏବଂ କ୍ଷୀର ଜାତୀୟ ଦ୍ରବ୍ୟରେ ହେଉଥିବା ଅପମିଶ୍ରଣରେ ଯଦି ରୋକ ଲଗାନଯାଏ ତେବେ ୨୦୨୫ ସୁଦ୍ଧା ଭାରତରେ ୮୦ ପ୍ରତିଶତରୁ ଅଧିକ ଲୋକ କ୍ୟାନ୍ସର ଭଳି ଭୟଙ୍କର ରୋଗର ଶିକାର ହେବେ । କେବଳ କ୍ଷୀର ନୁହେଁ, ଚାଉଳ ଠାରୁ ଆରମ୍ଭ କରି ଡାଲି ପର୍ଯ୍ୟନ୍ତ ଏବଂ ଚିନି ଠାରୁ ଆରମ୍ଭ କରି ଲୁଣ ପର୍ଯ୍ୟନ୍ତ ସବୁ ଯିନିଷ ଅପମିଶ୍ରୀତ ହେଉଛି । ଯଦି ଏହାକୁ ନେଇ ସାବଧାନତା ଅବଲମ୍ବନ କରାନଯାଏ ତେବେ ଏହି ଜିନିଷ ଆପଣ ମାନଙ୍କ ସ୍ୱାସ୍ଥ୍ୟ ପାଇଁ ଭବିଶ୍ୟତରେ ମହଙ୍ଗା ସାବ୍ୟସ୍ତ ହୋଇପାରେ ।\nନୂଆ ରୂପରେ ବଜାରକୁ ଆସିବ ୨୦ ଟଙ୍କିଆ ନୋଟ୍ । ଜାଣନ୍ତୁ କିଭଳି ରହିଛି ରୂପରେଖ ।
